CELEX: 32010R1112
Language: da
Date: 2010-12-01 00:00:00
Title: Kommissionens forordning (EU) nr. 1112/2010 af 1. december 2010 om ændring af forordning (EF) nr. 793/2006 om gennemførelsesbestemmelser til Rådets forordning (EF) nr. 247/2006 om særlige foranstaltninger på landbrugsområdet i EU's fjernområder

2.12.2010   
            
            
               DA
            
            
               Den Europæiske Unions Tidende
            
            
               L 316/1
            
         KOMMISSIONENS FORORDNING (EU) Nr. 1112/2010
   af 1. december 2010
   om ændring af forordning (EF) nr. 793/2006 om gennemførelsesbestemmelser til Rådets forordning (EF) nr. 247/2006 om særlige foranstaltninger på landbrugsområdet i EU's fjernområder
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 247/2006 af 30. januar 2006 om særlige foranstaltninger på landbrugsområdet i EU’s fjernområder (1), særlig artikel 25, og
   ud fra følgende betragtninger:
   
               (1)
            
            
               Efter vedtagelsen af Kommissionens forordning (EF) nr. 408/2009 (2) om ændring af forordning (EF) nr. 793/2006, særlig artikel 46a, der præciserer, at der skal iblandes en mængde på mindst 15 % frisk, lokalt produceret komælk i den rekonstituerede UHT-mælk til lokalt forbrug på Madeira, har det vist sig, at al lokalt produceret frisk mælk anvendes fuldt ud i den lokale osteindustri. For at undgå forstyrrelser i de allerede eksisterende økonomiske balancer og for at sikre, at den lokalt producerede friske mælk kan forarbejdes til produkter med høj merværdi, er det hensigtsmæssigt at afskaffe denne inkorporeringspligt.
            
         
               (2)
            
            
               Da ændringen af artikel 19, stk. 4, i forordning (EF) nr. 247/2006 ved Europa-Parlamentets og Rådets forordning (EU) nr. 641/2010 (3) med virkning fra den 1. januar 2010 har afskaffet Kommissionens pligt til at fastsætte en inkorporeringsmængde for lokalt produceret frisk mælk, bør artikel 46a i Kommissionens forordning (EF) nr. 793/2006 (4) også udgå fra samme dato.
            
         
               (3)
            
            
               Forordning (EF) nr. 793/2006 bør ændres i overensstemmelse hermed.
            
         
               (4)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I forordning (EF) nr. 793/2006 foretages følgende ændring: Artikel 46a udgår.
   Artikel 2
   Denne forordning træder i kraft den 1. januar 2010.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 1. december 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 42 af 14.2.2006, s. 1.
   
      (2)  EUT L 123 af 19.5.2009, s. 62.
   
      (3)  EUT L 194 af 24.7.2010, s. 23.
   
      (4)  EUT L 145 af 31.5.2006, s. 1.